CELEX: C2004/300/07
Language: sk
Date: 2004-12-04 00:00:00
Title: Rozsudok Súdneho dvora (druhá komora) z 12. októbra 2004 vo veci C-55/02: Komisia Európskych spoločenstiev proti Portugalskej republike (Nesplnenie povinnosti členským štátom — Články 1, 6 a 7 smernice 98/59/ES — Pojem hromadné prepúšťanie — Režim prepúšťania za rovnakých podmienok — Neúplné prebratie smernice)

4.12.2004   
            
            
               SK
            
            
               Úradný vestník Európskej únie
            
            
               C 300/4
            
         
      ROZSUDOK SÚDNEHO DVORA
   
   (druhá komora)
   z 12. októbra 2004
   vo veci C-55/02: Komisia Európskych spoločenstiev proti Portugalskej republike (1)
   
   (Nesplnenie povinnosti členským štátom - Články 1, 6 a 7 smernice 98/59/ES - Pojem hromadné prepúšťanie - Režim prepúšťania za rovnakých podmienok - Neúplné prebratie smernice)
   (2004/C 300/07)
   Jazyk konania: portugalčina
   Vo veci C-55/02, Komisia Európskych spoločenstiev, (splnomocnení zástupcovia: J. Sack a M. França) proti Portugalskej republike (splnomocnení zástupcovia: L. Fernandes a F. Ribeiro Lopes), predmetom ktorej je žaloba o nesplnenie povinnosti podľa článku 226 ES, podaná 22. februára 2002, Súdny dvor (druhá komora), v zložení: predseda C. W. A. Timmermans, sudcovia: C. Gulmann, F. Macken, N. Colneric (spravodajca) a J. N. Cunha Rodrigues, generálny advokát: A. Tizzano, tajomník: R. Grass, vyhlásil dňa 12. októbra 2004 rozsudok, ktorého výrok znie:
   
               1.
            
            
               Portugalská republika tým, že obmedzila pojem hromadné prepúšťanie na prepúšťanie z dôvodov organizačnej, technologickej, alebo konjunkturálnej povahy, a tým, že nerozšírila tento pojem na prepúšťanie z dôvodov, ktoré nie sú spojené s osobou zamestnanca, porušila povinnosti, ktoré jej vyplývajú z článkov 1 a 6 smernice Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Portugalská republika je povinná nahradiť trovy konania.
            
         
      (1)  Ú. v. ES C 97 z 20.4.2002